KISS is 'n Amerikaanse rockmusiekgroep wat in 1973 in New York Stad gestig is. Die oorspronklike lede was Gene Simmons, Paul Stanley, Peter Criss en Ace Frehley. Hulle is veral bekend vir hulle verhoogoptredes en liedjies soos "Rock and Roll All Nite" (1975), "Strutter" (1974) en "Detroit Rock City" (1976). Kiss is gestig in Januarie 1973 deur Gene Simmons (regte naam: Chaim Witz, later (Eu) Gene Klein) en Paul Stanley (regte naam: Stanley Eisen). Hulle wil van KISS die musiekgroep maak 'wat hulle altyd wou sien, maar nooit te sien gekry het nie', soos hulle self noem "The Hottest Band in the World". Die groepd word voltooi deur Ace Frehley (regte naam: Paul Daniel Frehley) en Peter Criss (regte naam: George Peter John Criscuola). Die groepsnaam Kiss is deur Paul Stanley gekies en geneem uit 'n liedjie van The New York Dolls, 'Looking for a kiss'. Die verhaal dat die naam kort is vir Knights in Satan's Service of soortgelyke betekenisse, is die eerste keer in Christelike publikasies genoem.